Minn L- Imżebbel . . . il- pulċinell ta' Ġeżebel . . . Għada , ftit sigħat wara l- logħba tat- tieni rawnd bejn l- Ingilterra u l- Ekwador , se nkun qiegħed nara lil Placebo , li hu wieħed mill- iżjed gruppi favoriti tiegħi . Kont ili erba' snin noħlom li xi darba narahom , u meta ċ- ċirkostanzi tal- ħajja ġabuni 'l hawn fuq , kont kważi ċert li xi darba għad ninzertahom . Ma mortx żmerċ għax hekk ġara . U mhux talli hekk , talli qabilhom inzerta li se jkun hemm ukoll il- Franz Ferdinand . Terġa' , jekk dejjem jgħaddu , ftit sigħat wara li l- Ingliżi jkunu tqatlu kontra l- Olanda jew il- Portugall , jiena nkun qiegħed nara lid- Depeche Mode u lil Morrisey ma' xi kollegi , fosthom ereżija u Xifer . Għal dan il- kunċert ħerqan ħafna wkoll , għax dejjem qist lil Placebo bħala verżjoni alternattiva elettrika tad- Depeche Mode , u l- mużika ta' Morrisey u ta' l- Ismiths dejjem tfakkarni f' dik il- melonkonija Brittanika tipika li tant togħġobni . Tgħid għada , liema esperjenza se nibqa' niftakar l- iżjed bħala l- isbaħ waħda , il- kunċerti jew il- partita ? Aħjar ma nissograx imbassar . Mill- esperjenza , naf li fuq prestazzjoni tajba mill- Placebo fuq il- palk dejjem tista' tkun ċert , iżda fuq waħda tajba fil- grawnd mill- Ingliżi mhux daqstant . F' das- sens , il- Placebo meta mqabbla mat- tim nazzjonali Ingliż ma tistax tqishom bħala xi one - hit - wonderers . Ma' dawk qatt ma taf x' se jiġri ; stenna minn kollox : mill- pwerili sas- sublimi . Però mill- banda l- oħra dawn x' imkien jiltaqgħu : ħafna drabi t- tnejn jafu jwaqqgħawk down . Ikolli ngħid li dawn il- kunċerti ħabtu f' ġurnata tabilħaqq ħażina , imma kif jgħid il- Malti , kull deni ħudu b' ġid . Għada , jekk l- Ingliżi jgħaddu għall- kwarti tal- finali , tkun tassew sabiħa li l- ġurnata mbagħad immur nispiċċaha hekk bit- tgawdija ta' dawn il- kunċerti . Aktarx f' dak il- każ , għal darba , inkun iżjed fil- burdata li nara u nisma' l- mużika fuq tagħha tal- Franz Ferdinand . Iżda jekk inkunu bqajna l- art , imbagħad , il- mużika tal- Placebo tkun tassew ferm ideali biex inkompli nżid iżjed id- dipressjoni . . . . . . tassew komunjoni . . . Mużika : Special K - Placebo ( Silta mill- album favorit tiegħi tal- Placebo , . B' dedika lill- partitarji Ingliżi kollha . . . minbarra l- hooligans u l- ammiraturi ta' Peter Crouch . ) Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .